Motorverkoopsman pleit oor kinderpornoArgieffoto. Die man het Woensdag in die hooggeregshof in Johannesburg skuldig gepleit en die staat het aangedui dat die beskuldigde ŉ pleitooreenkoms aangegaan het. Hy word daarvan beskuldig dat hy nagenoeg 50 pornografiese foto’s van kinders geneem het en dit aanlyn gedeel onder die naam “APE man”. Die foto’s is glo aan internetgebruikers in die VSA gedeel waar wetstoepassingsagentskappe snuf in die neus gekry het. Die beskuldigde is Woensdag by sy werkplek in hegtenis geneem. Die polisie het hierna ŉ klopjag op die man se huis uitgevoer waar daar op skootrekenaars, hardeskywe, selfone, geheuestokkies en ŉ klein “spioenkamera” beslag gelê. Die saak teen die 39-jarige man is uitgestel tot Vrydag wanneer die inhoud van die pleit- en vonnisooreenkoms aan die hof voorgelê moet word.